**Αθήνα:** 03.12.2024

**Αρ. Πρωτ.:** 1188

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συναντήσεις στελεχών ΕΣΑμεΑ στην 3η ΥΠΕ**

*Η ΕΣΑμεΑ αφιερώνει τη φετινή 3η Δεκέμβρη, Εθνική και Παγκόσμια ημέρα ατόμων με αναπηρία στην ΥΓΕΙΑ και ρίχνει φως στα τεράστια προβλήματα που αντιμετωπίζουν τα άτομα με αναπηρία, με χρόνιες παθήσεις, με σπάνιες παθήσεις, τα μέλη των οικογενειών τους, στην αντιμετώπιση των θεμάτων υγείας τους στη χώρα.*

*Σε αυτό το πλαίσιο, εκπρόσωποι των οργανώσεων της ΕΣΑμεΑ σε όλη τη χώρα πραγματοποιούν συναντήσεις με τους διοικητές των Υγειονομικών Περιφερειών της χώρας, καταθέτοντας τα συμπεράσματα της μεγάλης έρευνας του Παρατηρητηρίου Θεμάτων Αναπηρίας της ΕΣΑμεΑ για την πρόσβαση των ατόμων με αναπηρία, χρόνιες και σπάνιες παθήσεις στην Υγεία, καθώς και τα συγκεκριμένα προβλήματα που αντιμετωπίζουν σε κάθε Υγειονομική Περιφέρεια.*

Στην 3η Υγειονομική Περιφέρεια Μακεδονίας, με έδρα τη Θεσσαλονίκη, πραγματοποίησε συνάντηση η αντιπροσωπεία αποτελούμενη από τους: Δαραμήλα Χρήστο, αντιπρόεδρο ΕΣΑμεΑ, πρόεδρο Πανελλήνιας Ομοσπονδίας Συλλόγων Σωματείων Ατόμων με Σακχαρώδη Διαβήτη - ΠΟΣΣΑΣΔΙΑ, Δήμο Βασίλειο, μέλος Εκτελεστικής Γραμματείας ΕΣΑμεΑ, πρόεδρο Ελληνικού Συλλόγου Θαλασσαιμίας, Ζαφειροπούλου Φωτεινή, μέλος Εκτελεστικής Γραμματείας ΕΣΑμεΑ, γεν. γραμματέα Πανελλήνιας Ομοσπονδίας Συλλόγων Γονέων Κηδεμόνων Ατόμων με Αναπηρία - ΠΟΣΓΚΑμεΑ, Μήγγο Μιχαήλ, πρόεδρο Περιφερειακής Ομοσπονδίας Ατόμων με Αναπηρία Δυτικής Μακεδονίας, Σεμασιώτη Παναγιώτη, αντιπρόεδρο Περιφερειακής Ομοσπονδίας Ατόμων με Αναπηρία Δυτικής Μακεδονίας, Παχτσαλίδη Μάριο, μέλος Γενικού Συμβουλίου ΕΣΑμεΑ, οργανωτικό γραμματέα Περιφερειακής Ομοσπονδίας Ατόμων με Αναπηρία Δυτικής Μακεδονίας & αντιπρόεδρο Πανελλήνιας Ομοσπονδίας Ατόμων με Σκλήρυνση Κατά Πλάκας.

Η αντιπροσωπεία συναντήθηκε με το διοικητή Δ. Τσαλικάκη σε καλό κλίμα και του παρέδωσε την έρευνα του Παρατηρητηρίου Θεμάτων Αναπηρίας. Στη συνέχεια εκπρόσωποι του αναπηρικού κινήματος ενημέρωσαν τον διοικητή για τα προβλήματα που αντιμετωπίζουν τα άτομα με αναπηρία, χρόνιες και σπάνιες παθήσεις στις μονάδες υγείας της 3ης ΥΠΕ.

Επισυνάπτονται η [έρευνα](https://www.esamea.gr/el/article/paroysiasthkan-ta-apotelesmata-ths-ereynas-gia-thn-prosbash-twn-atomwn-me-anaphria-xronies-spanies-pathhseis-sthn-ygeia) και η [Διακήρυξη της 3ης Δεκέμβρη](https://www.esamea.gr/el/article/diakhryxh-ths-esamea-gia-thn-3h-dekembrh-2024-diekdikoyme-dhmosies-politikes-gia-ta-atoma-me-anaphria-me-xronies-hkai-spanies-pathhseis-kai-tis-oikogeneies-toys) για την Εθνική Ημέρα Ατόμων με Αναπηρία.

**Η ΕΣΑμεΑ στηρίζει κάθε εκδήλωση, κινητοποίηση, εορτασμό της σημερινής ημέρας που διοργανώνεται από συλλόγους, σωματεία, οργανώσεις ατόμων με αναπηρία, χρόνιες και σπάνιες παθήσεις σε όλη την Ελλάδα.**

**Η 3η Δεκέμβρη, Εθνική, βάση νόμου, Ημέρα ατόμων με αναπηρία, και Παγκόσμια Ημέρα, θεσμοθετημένη από τον ΟΗΕ, είναι ημέρα κοινωνικής λογοδοσίας, ελέγχου και δικαιωμάτων.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |